Page:Carle now the King's come.pdf/3

 Up, bairns! she cries, baith grit and sma', And busk ye for the weapon-shaw, Stand by me, and we'll bang them a',
 * Carle, now the King's come.

Come from Newbattles ancient spires, Bauld Lothian, with your knights, and squires, And match the mettle of your sires,
 * Carle, now the King's come.

You're welcome hame, my Monteague, And bring in your hand the young Buccleugh; I'm missing some that I may rue,
 * Carle now the King's come.

Come, Haddington, the kind and gay You've graced my causeway mony a day; I'll weep the cause if you should stay
 * Carle, now the King's come.

Come, premier Duke, and carry down, Frae yonder Craig; our ancient croun; It's had a lang sleep and a soun'—
 * Carle, now the King's come.

Come, Athole, from the hill and wood, Bring down your clansmen like a cloud: Come, Morton, shew the Douglas' blood,
 * Carle, now the King's come.